असम के लोक नृत्य
असम के लोक नृत्य में बिहू नृत्य और बागुरुम्बा (वसंत में आयोजित किये जाने वाले नृत्य), भोर नृत्य, ओजापली नृत्य आदि शामिल हैं। असम कई समूहों का निवास है : मंगोलोल, इंडो-बर्मा, भारत-ईरानी, ​​आर्यन, राभा, बोडो, कछारी, कार्बी, मसिंग, सोनोवाल कछारिस, मिशिमी और तिवा (लालुंग)। ये संस्कृतियां एक असमिया संस्कृति बनाने के लिए एक साथ आती हैं असम राज्य के निवासियों को "एक्सोमीया" (असमिया) के नाम से जाना जाता है। अधिकांश जनजातियों की अपनी भाषा है, हालांकि असमिया राज्य की प्राथमिक भाषा है।
गणगौर
गणगौर राजस्थान एवं मध्यप्रदेश का प्रसिद्ध लोक नृत्य है। इस नृत्य में कन्याएँ एक दूसरे का हाथ पकडे़ वृत्ताकर घेरे में गौरी मॉं से अपने पति की दीर्घायु की प्रार्थना करती हुई नृत्य करती हैं। इस नृत्य के गीतों का विषय शिव-पार्वती, ब्रह्मा-सावित्री तथा विष्णु-लक्ष्मी की प्रशंसा से भरा होता है। उदयपुर जोधपुर बीकानेर और जयपुर के अलावा राजस्थान के कई शहरों की प्राचीन परम्परा है। गणगौर नृत्य मध्य प्रदेश के निमाड़ अंचल का प्रमुख नृत्य है।